Τιμοτέ Σαλαμέ

Ο Τιμοτέ Σαλαμέ (αγγλική προφορά Τίμοθι Σάλαμε, γαλλικά Timothée Hal Chalamet, 27 Δεκεμβρίου 1995) είναι γαλλοαμερικανός ηθοποιός. Έχει λάβει διάφορες διακρίσεις, μεταξύ των οποίων υποψηφιότητες για Όσκαρ, δύο Χρυσές Σφαίρες και τρία Βραβεία Κινηματογράφου BAFTA.

Βιογραφία
Ο Σαλαμέ γεννήθηκε στις 27 Δεκεμβρίου 1995 στη Νέα Υόρκη. Ο πατέρας του είναι Γάλλος, ενώ η μητέρα του Αμερικανίδα εβραϊκής καταγωγής. Μιλάει δύο γλώσσες, αγγλικά και γαλλικά, ενώ πέρα από την αμερικανική, κατέχει επίσης γαλλική υπηκοότητα.

To 2012 έπαιξε σε οκτώ επεισόδια της τηλεοπτικής σειράς Homeland και προτάθηκε μαζί με όλο το καστ στα Βραβεία Σωματείου Ηθοποιών. Στη συνέχεια, εμφανίστηκε στην ταινία Interstellar. Το 2017 έπαιξε στην ταινία Να με φωνάζεις με τ' όνομά σου και έλαβε υποψηφιότητα για Όσκαρ, Χρυσή Σφαίρα, BAFTA και SAG Α' Ανδρικού Ρόλου. Επίσης, για αυτήν την ταινία και το Πασχαλίτσα προτάθηκε μαζί με όλο το καστ στα Βραβεία Σωματείου Ηθοποιών. Έπαιξε τον πρωταγωνιστικό ρόλο του βασιλιά Ερρίκου Ε΄ της Αγγλίας, στην ταινία του 2019 Ο βασιλιάς και εξέχοντες ρόλους στα Πασχαλίτσα, Ταξιδεύοντας με τον εχθρό μου και Ένα Όμορφο Αγόρι. Επίσης, στην ταινία Dune (2021) είχε τον πρωταγωνιστικό ρόλο του Paul Atreides.

 Προσωπική ζωή 
Ο Σαλαμέ μένει στη Νέα Υόρκη. Το όνειρό του ήταν να παίξει ποδόσφαιρο επαγγελματικά. Υποστηρίζει τους Νιου Γιορκ Νικς και τη γαλλική ποδοσφαιρική ομάδα Σεντ Ετιέν. Του αρέσει η χιπ χοπ μουσική  και τον εμπνέει ο ράπερ Kid Cudi. Μεταξύ 2018-2020, είχε δεσμό με τη Λίλυ-Ρόουζ Ντεπ. Από το 2023 διατηρεί ερωτική σχέση με την Κάιλι Τζένερ.

Επιλεγμένη φιλμογραφία

 Κινηματογράφος 
ΈτοςΠρωτότυπος τίτλοςΤίτλος στα ελληνικάΡόλος2014Men, Women & ChildrenΆνδρες, γυναίκες & παιδιάΝτάνι ΒανςWorst Friendsνεαρός ΣαμInterstellarInterstellarνεαρός Τομ2015One and TwoΖακThe Adderall Diariesνεαρός ΣτίβενLove the CoopersΜια φορά τον χρόνοΤσάρλι2016Miss StevensΜπίλι2017Call Me by Your NameΝα με φωνάζεις με τ' όνομά σουΈλιοHot Summer NightsΚαλοκαιρινές νύχτεςΝτάνιελLady BirdΠασχαλίτσαΚάιλ Σάιμπλε2018Beautiful BoyΈνα Όμορφο ΑγόριΝικ Σεφ2019A Rainy Day in New YorkΜια βροχερή μέρα στη Νέα ΥόρκηΓκάτσμπιThe KingΟ βασιλιάςΕρρίκος Ε΄ της ΑγγλίαςLittle WomenΜικρές κυρίεςΛόρι2021The French DispatchΗ γαλλική αποστολήΖεφιρέλιDune: Part OneDuneΠολ ΑτρείδηςDon't Look UpΜην κοιτάτε πάνωΓιουλ2023WonkaΓουόνκαΓουίλι Γουόνκα2024Dune: Part TwoDune: Μέρος ΔεύτεροΠολ Ατρείδης

 Τηλεόραση 
2009 Νόμος και τάξη
2012 Homeland
2021-2021 Saturday Night Live

Παραπομπές

Εξωτερικοί σύνδεσμοι


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί θεάτρου
Κατηγορία:Αμερικανοεβραίοι
Κατηγορία:Πρόσωπα γαλλικής καταγωγής
Κατηγορία:Αμερικανοί καναδικής καταγωγής
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)